  Туспуктэм: Григорий Фомин Майя Бывальцева 28-тӥ шуркынмонысен 4-тӥ толсурозь Удмуртиын 14 сюрс 475 адями паласькись лек вирус инфекциосын (ОРВИ) черлаз, со пӧлысь 10 сюрслэсь тросэз – 14 аресозь нылпиос, ивортӥз Роспотребнадзорлэн элькунъя управлениезлэн пресс-службаез. Тужгес трос висисьёс 6 аресозь пиналъёс пӧлын пусъемын – 5 сюрслэсь трос учыр. Кынман висёнъёс вӧлмыны кутскем дырысен Удмуртиын пуэдэн черлан вить учыр шараямын. Тодэ вайытом, арня азьвыл паласькись лек вирус инфециен черламъёс ог 3 сюрс адямилы ӧжытгес вал. Соку ик пуэдэн черлан нырысетӥ учырез пусйизы. Эммчиос трос калыко интыосын эм маска нуллыны, транспортын ветлэм бере киосты миськыны, сыӵе луонлык ӧвл ке, тазатӥсь салфеткаосын ӵушылыны куро. Висемдэс шӧдӥды ке, эмъюртэ вазиське. Висись пиналдэс доре кельтэ, со инфекци вӧлмонэз но алоз, секыт бервылъёслэсь но утёз. Тегъёс: Тазалык пуэд Удмуртия  